Diari Oficial de la Generalitat Valenciana


Sumari del DOGV 7710, del 02-02-2016 (2016/435)

RESOLUCIÓ de 18 de gener de 2016, de la Presidència de la Generalitat, per la qual s'aprova la bandera de l'Ajuntament de Beniflá.
----------------------------------------------------------------------------------------------------------------------------------

### Dades del document

Número de DOGV
:   7710

Data del DOGV
:   02-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/435


Data del document
:   18-01-2016

Organisme emissor
:   Presidència de la Generalitat

Tipus de document
:   Resolució

Descriptors 

:   * Beniflá

RESOLUCIÓ de 18 de gener de 2016, de la Presidència de la Generalitat, per la qual s'aprova la bandera de l'Ajuntament de Beniflá. [2016/435]  
L'Ajuntament de Beniflá (València), en la sessió de Ple de data 23 d'octubre de 2014, va adoptar l'acord d'aprovació de la bandera per majoria absoluta del número legal de membres de la corporació, junt amb el dibuix projecte d'esta, basant-se en el dictamen realitzat pel Consell Tècnic d'Heràldica i Vexil·lologia de data 6 de juny de 2014.  
El procediment s'ha tramitat d'acord amb les regles establides en l'article 22 de la Llei 8/2010, de 23 de juny, de la Generalitat, de Règim Local de la Comunitat Valenciana, i en els articles 13 i següents del Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.  
El Consell Tècnic d'Heràldica i Vexil·lologia ha emés dictamen favorable sobre la proposta de bandera municipal, amb data 30 de gener de 2015, així com la representació gràfica d'esta, en la sessió de data 21 de maig de 2015.  
La disposició transitòria única del Decret 72/2015, de 15 de maig, del Consell, pel qual es regulen els símbols, tractaments i honors de les entitats locals de la Comunitat Valenciana, publicat en el Diari Oficial de la Comunitat Valenciana de 20 de maig de 2015, establix que els expedients d'aprovació, modificació o rehabilitació de símbols locals iniciats abans de la data d'entrada en vigor d'este decret s'ajustaran, quant a la seua resolució, al procediment previst en este decret, sense perjuí de la conservació dels actes vàlidament realitzats en la seua tramitació, particularment pel que fa als acords locals i el dictamen emés per l'òrgan consultiu.  
Per estos motius, i fent ús de les atribucions conferides per la legislació vigent, resolc:  
Aprovar la bandera de l'Ajuntament de Beniflá (València), que queda organitzada de la manera següent:  
Bandera de proporcions 2:3. De blau, al centre una venera de gris perla, flanquejada de dos cairons grocs carregats amb tres faixes de roig. En la part inferior, tres faixes ondades de blanc o gris perla, alternades amb dues faixes ondades de blau.  
Contra aquesta resolució, que posa fi a la via administrativa, de conformitat amb el que estableix l'article 109 c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, els interessats podran interposar els recursos següents:  
a) Potestativament, recurs de reposició davant del mateix òrgan que ha dictat l'acte, en el termini d'un mes comptat des de l'endemà de la notificació d'aquesta resolució, o publicació, si és el cas, en el Diari Oficial de la Comunitat Valenciana, de conformitat amb el que estableixen els articles 107, 116 y 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, tenint en compte que no és possible simultaniejar el recurs contenciós administratiu i el potestatiu de reposició.  
b) Directament recurs contenciós-administratiu davant dels jutjats contenciosos administratius en el termini de dos mesos comptats a partir de l'endemà de la notificació d'aquesta resolució, o publicació, si és el cas, en el DOCV, de conformitat amb el que disposen els articles 8 i 46 de la Llei 29/1998, de 13 de juliol, reguladora de la jurisdicció contenciosa administrativa.  
c) En el cas que l'interessat siga una administració pública no cap interposar recurs en via administrativa, sense perjuí del que disposa l'article 44 de la Llei 29/1998, de 13 de juliol, i haurà de requerir prèviament perquè s'anul·le o revoque el present acte, en el termini de dos mesos comptats des de l'endemà de la notificació, o publicació, si és el cas, en el DOCV tenint en compte que això no incideix en l'executivitat de l'acord ni interromp els terminis amb vista a la seua fermesa, al no ser substitutiu del règim de recursos en via administrativa.  
Tot això sense perjuí que els interessats puguen exercitar qualsevol altra via que estimen oportuna.  
  
València, 18 de gener de 2016.- El president de la Generalitat, p. d. (R 31.07.2015, del president de la Generalitat, de delegació d'atribucions; DOCV 04.08.2015), el secretari autonòmic de Presidència: Andreu Ferrer Bautista.